ตลาดหุ้นสหรัฐฯปิดลบ
ตลาดหุ้นสหรัฐฯปิดในแดนลบ หลัง'เฟซบุ๊ก'เปิดตัวไม่ร้อนแรงดังคาดหวัง  ขณะที่ราคาน้ำมันลอนดอนลดลงต่ำสุดในรอบปี2012
19 พ.ค. 2555

ตลาดหุ้นสหรัฐฯปิดในแดนลบ หลัง'เฟซบุ๊ก'เปิดตัวไม่ร้อนแรงดังคาดหวัง  ขณะที่ราคาน้ำมันลอนดอนลดลงต่ำสุดในรอบปี2012  ตลาดหุ้นสหรัฐฯวานนี้(18พ.ค.) ปิดในแดนลบ หลัง "เฟซบุ๊ก" เว็บไซต์เครือข่ายสังคมอันดับหนึ่งที่มีสมาชิกใช้งานเรือนพันล้าน เปิดตัวได้อย่างน่าผิดหวัง  ดัชนีหุ้นดาวโจนส์ ลดลง 74.70 จุด (0.60 เปอร์เซ็นต์) ปิดที่ 12,367.79 จุด แนสแดค ลดลง 34.90 จุด (1.24 เปอร์เซ็นต์) ปิดที่ 2,778.79 จุด เอสแอนด์พี ลดลง 9.77 จุด (0.75 เปอร์เซ็นต์) ปิดที่ 1,295.09 จุด  ขณะที่ราคาน้ำมันลอนดอนลดลงต่ำสุดในรอบปี2012 สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ลดลง 1.08 ดอลลาร์ ปิดที่ 91.48 ดอลลาร์ต่อบาร์เรล รวมแล้วตลอดทั้งสัปดาห์ปรับลดถึงร้อยละ 4.84 ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 35 เซนต์ ปิดที่ 107.14 ดอลลาร์ โดยรอบสัปดาห์ที่ผ่านมา ขยับลงรวมกันถึงร้อยละ 3.7